Saturntempelet

Saturntempelet befinner seg på Forum Romanum i Roma. Det er blant de eldste templene i Roma, grunnlagt så tidlig som rundt 497 f.Kr. med navnet Ara Saturni. Det vi ser i dag, er ruiner etter en restaurering på 300-tallet e.Kr. Under den romerske republikk rommet tempelet også den romerske statskassen,Saturns tempel på Forum Romanum aerarium  (av aes = bronse) som var plassert under trappetrinnene opp til podiet. Her hang også bronsetavlene med de romerske lovene. En elfenbensstatue av guden Saturn hadde føttene bundet med ullbånd som ble løsnet under den årlige feiringen av saturnalia 17. desember.Saturntempelet på Forum 

Da Julius Cæsar gjennomførte sitt statskupp i 49 f.Kr., la han uten skrupler beslag på en stor del av statskassen som da bestod av rundt 15.000 gullbarrer, 30.000 sølvbarrer og atskillige millioner sestertser. Han begrunnet sitt beslag med at det skulle brukes til å forsvare staten, i tilfelle av en gallisk invasjon - enda han nettopp roste seg av å ha nedkjempet gallerne.Anthony Pereira: Rome (s. 25), forlaget B.T. Batsford Ltd, London 1974, ISBN 0-7134-2813-9

Tempelet er blitt rekonstruert flere ganger. Raden av søyler som nå reiser seg over podiet, ble gjenreist etter en brann omkring 370 e.Kr. med hjelp av tilgjengelig materiale fra ulike hold. Søylene er av to slags egyptisk granitt og har ikke eksakt samme mål. Marmorblokken i arkitraven er tatt fra andre bygninger, men de joniske kapitélene med sine store volutter er typisk for senantikken og sikkert nylagde.

 Referanser 



Kategori:Forum Romanum
Kategori:Templer i Roma
Kategori:Arkitektur på 400-tallet f.Kr.
Kategori:Religiøse bygninger fra 400-tallet f.Kr.
Kategori:Arkitektur på 200-tallet
Kategori:Religiøse bygninger fra 200-tallet
Kategori:Rione Campitelli